Čandraján-2

náhľad|Orbiter a pristávací modul Vikram s roverom Pragyan vnútri povrchového výložníka

Čandraján-2 (sanskrit: चन्द्रयान-२; sanskrit: [tʃəndrəjaːn dʋi]; ) je druhá mesačná prieskumná misia Indie po Čandraján-1. Vyvinutá indickou organizáciou pre výskum vesmíru (ISRO). Misiu vyniesol nosič LVM 3 (GSLV Mk III). Obsahuje lunárny orbiter, lander a rover, všetko vyvinuté Indiou.

Čandraján-2 mal pôvodne naplánovaný štart na apríl 2019. Štart preložený na 14. júla 2019 v 21:21 UTC (v Indii bolo už 15.) bol prerušený v čase -56 minút pred zážihom kvôli technickej poruche. Úspešne odštartoval až 22. júla 2019 o 09:13 UTC (14:43 IST). Pozemná sonda s vozidlom sa pokúsila o mäkké pristátie 6. septembra medzi dvoma krátermi Manzinus C a Simpelius N na južnej mesačnej šírke asi 70°. Vo výške 2,1 km nad povrchom sa spojenie s pristávacím modulom stratilo.

Miesto dopadu pristávacieho modulu Vikram lokalizoval tím LROC na súradniciach -70,8810°, 22,7840°. Miesto dopadu je 660 metrov od plánovaného miesta pristátia.
Miesto pristátiaSúradniceSLS54 (hlavné miesto)70.90267°S 22.78110°EALS01 (alternatívne miesto)67.87406°S 18.46947°W
Bola by druhou misiou s pristátím rovera v blízkosti lunárneho južného pólu.

Podľa ISRO táto misia mala použiť a otestovať rôzne nové technológie a uskutočniť nové experimenty. Kolesový rover sa mal pohybovať na povrchu Mesiaca a vykonávať chemické analýzy. Údaje mal odosielať na Zem cez modul Čandraján-2 na orbite.

Misia pokračovala s použitím úspešnej orbitálnej časti, orbiter mal pôvodne plánovanú prevádzku 1 rok, ale v súčasnosti (jún 2023) stále funguje.

 Dizajn 
Misiu vyniesla raketa LVM 3 (GSLV Mk III). Hmotnosť nákladu bola približne 3 877 kg. Štartovala z vesmírneho strediska Satiša Dhawana na ostrove Sriharikota.

 Orbiter 
Orbiter obieha Mesiac vo výške 100 km. Orbiter má osem vedeckých nástrojov; dve z nich sú vylepšenými verziami zo sondy Čandraján-1. Približná počiatočná hmotnosť bola 2 379 kg. Kamera Orbiter High Resolution Camera (OHRC) vykonávala pozorovania miesta pristátia s vysokým rozlíšením pred oddelením pristávacieho modulu od orbitera. Orbiter vyrobila spoločnosť Hindustan Aeronautics Limited a 22. júna 2015 bola dodaná do satelitného strediska ISRO.

Rozmery: 3,2 × 5,8 × 2,2 m
Hrubá hmotnosť pri zdvihu: 2 379 kg
Hmotnosť hnacieho plynu: 1 697 kg
Suchá hmotnosť: 682 kg
Výkon výroby energie: 1 000 W
Trvanie misie: pôvodne 1 rok na lunárnej obežnej dráhe, ale predĺžila sa

 Pristávací modul 
Pristávací modul (angl. lander) misie sa nazýval Vikram a bol pomenovaný po Vikram Sarabhai (1919 – 1971), ktorý je všeobecne považovaný za otca indického vesmírneho programu. Približná hmotnosť landera a rovera bola 1 471 kg. Pohonný systém landera sa skladal z ôsmich 50 N motorov pre riadenie polohy a piatich hlavných 800 N motorov odvodených z ISP 440 N Liquid Apogee Motor. Vikram mohol bezpečne pristáť na svahu do 12°.

 Rozmery: 2,54 × 2 × 1,2 m
 Hrubá hmotnosť pri štarte: 1 471 kg
 Hmotnosť paliva: 845 kg
 Suchá hmotnosť: 626 kg
 Solárny panel: 650 W
 Plánované trvanie misie: ≤14 dní (jeden lunárny deň)

 Vozidlo 
Hmotnosť vozidla (angl. rover) Pragyan bola asi 27 kg, napájať ho mal solárny panel. Rover sa mal pohybovať na mesačnom povrchu na šiestich kolesách. Mal vykonávať chemickú analýzu na mieste a posielať dáta na orbitu, z ktorej by sa preniesli na pozemnú stanicu.

Pre navigáciu mal rover používať stereoskopický 3D pohľad vytváraný dvoma 1 megapixelovými monochromatickými kamerami NAVCAM. Tímu pozemnej kontroly mali poskytnúť 3D pohľad na okolitý terén pred roverom a vytvoriť digitálny model výšky terénu, čo malo pomôcť pri plánovaní trasy.

Očakávaná životnosť Pragyan bola jeden lunárny deň, teda našich 14 dní, pretože sa neočakávalo, že by jeho elektronika prežila chladnú lunárnu noc. Jeho energetický systém mal však implementovaný cyklus spánku / prebudenia poháňaný solárnou energiou. Ak by elektronika prežila, mohla by byť prevádzka dlhšia ako sa plánovala. Dve zadné kolesá vozidla mali logo ISRO s vyrazeným štátnym znakom Indie, ktoré by sa otlačilo do mesačnom povrchu spolu so vzorkovanými stopami, ktoré by sa používali na meranie presne prejdenej vzdialenosti, tiež nazývané ako vizuálna odometria.

 Rozmery: 0,9 × 0,75 × 0,85 m
 Výkon: 50 W
 Rýchlosť jazdy: 1 cm/s
 Plánované trvanie misie: ≤ 14 dní (jeden lunárny deň)

Lander a rover havarovali. Nasledujúca misia, Čandraján-3, však niesla lander a rover s rovnakými označeniami, ktoré obsahujú niekoľko vylepšení a čerpajú zo skúsenosti z misií Čandraján-1 a Čandraján-2. Táto misia už bola úspešná.

 Vedecké prístroje 
ISRO vybral osem vedeckých nástrojov pre orbiter, štyri pre lander, a dve pre rover. Hoci bolo pôvodne oznámené, že NASA a ESA by sa na misii zúčastnili poskytnutím niektorých vedeckých nástrojov pre orbiter  ISRO neskôr objasnil, že z dôvodu obmedzenia hmotnosti nebude mať na túto misiu zahraničné užitočné zaťaženie.
náhľad|Trajektória Čandraján-2

 Letový profil misie 
DráhaDátumManéverTrvanieDráha v kmReferenciaGeocentrická22. júl 2019 09:13:12 UTCŠtart16 min 14 s170 x 45 47524. júl 2019 09:22 UTCZvýšenie orbity48 s230 x 45 16325. júl 2019 19:38 UTC Zvýšenie orbity883 s251 x 54 82929. júl 2019 20:42 UTCZvýšenie orbity989 s276 x 71 7922. august 2019 09:57 UTCZvýšenie orbity646 s277 x 89 4726. august 2019 09:34Zvýšenie orbity1041 s276 x 142 97513. august 2019 20:51 UTCTrans-lunárna dráha1203 s335 x 405 115
náhľad|Zachytenie Čandraján-2 na orbite Mesiaca. Manéver začal 20. augusta 2019 03:32 UTC a trval 28 minút a 58 sekúnd.
DráhaDátumManéverTrvanieDráha v kmMesačná20. august 2019 03:32 UTCLOI/LBN#11738 s118 x 18 07221. august 2019 07:20 UTCbrzdenie č. 21228 s118 x 4 41228. august 2019 03:34 UTCbrzdenie č. 31119 s179 x 1 41230. august 2019 12:48 UTCbrzdenie č. 41155 s124 x 1641. september 2019 12:51 UTC brzdenie č. 552 s119 x 127

DráhaDátumManéverTrvanieDráhaMesačnáVikram2. september 2019 07:45 UTCVikram separácia119 x 1273. september 2019 03:20 UTCDeorbit #14 s104 x 1283. september 2019 22:12 UTCDeorbit #29 s35 x 1016. september 2019 20:08Vikram zostup6. september 2019 20:20 UTCVikram pristátieneúspešne

 Galéria 

 Referencie 

 Externé odkazy 
 Čandraján-2 
 Čandraján-2-gallery 
 Laserový odrážač od NASA

Kategória:Kozmonautika v 2019
Kategória:Mesačné vozidlá
Kategória:Mesačné sondy
Kategória:Indické sondy
Kategória:Zaniknuté sondy
Kategória:Neúspešné sondy